1. **DEL: 80. LETA V JUGOSLAVIJI**

**Naslov: Zadnja leta Jugoslavije**

**Naslovna slika: Karikatura- 133 (Večer, 8.10.1988, str.29)**

Maja 1980 je umrl dosmrtni predsednik Jugoslavije, Josip Broz Tito. V letih po njegovi smrti so se razkrile vse slabosti Jugoslavije, tako na političnem in gospodarskem kot kulturnem področju. Šest republik in dve avtonomni pokrajini, ki so sestavljale skupno državo so se zelo razlikovale po družbenem in gospodarskem razvoju, pestila pa so jih tudi etnična trenja. Že tako napete razmere je dodatno zaostrilo še slabšanje gospodarske situacije. Vse več moči je po Titovi smrti pridobivala tudi Jugoslovanska ljudska armada. Posebej z vzponom Slobodana Miloševića[[1]](#footnote-1) v Srbiji, se je začel vpliv JLA širiti tudi na politične procese v Jugoslaviji.

* *Diareja, Tomaž Lavrič: »JLA prikrito podpira režim Slobodana Miloševića« (Mladina, 1988)*
* *»Strah nas je« (Večer, 7.10.1988, str.2)*

*Glavna slika: Umrl je Tito (Večer, 5.5.1980-2)*

*Podnapis: 4. maja 1980 je v ljubljanskem kliničnem centru umrl Josip Broz Tito. Dan po njegovi smrti je bila njegova krsta z Modrim vlakom (Plavi voz) prepeljana v Beograd. Tam so Tita pokopali v mavzoleju Hiša cvetja. Njegov pogreb velja zaradi prisotnosti številnih tujih delegacij in politikov, za enega največjih v zgodovini.*

* *Odzivi časopisov: »Umrl je Tito« (Večer, 5.5.1980); »Umrl je Tito« (Dogovori, 5.5.1980); »Tito je umrl« (Primorski dnevnik, 5.5.1980); »Ljubljana se je poslovila od Tita« (Zbor občanov, l. 20, št. 9)*

*Glavna slika: Diareja, Tomaž Lavrič: »Pendrek« (Mladina, 1989)*

*Podnapis: Celovitost krize v državi, ki so jo pestili politični, gospodarski, in nacionalni problemi se je izrazito prvič pokazala na protestih leta 1981 na Kosovu, kjer so protestniki zahtevali, da se Kosovu prizna status republike. Krizne razmere, katerih vzrok so bili visoka brezposelnost, neučinkovito gospodarstvo in spori med pripadniki različnih narodov, ki so na Kosovu živeli, je država reševala z represijo. Nad demonstrante je poslala vojsko in tanke.*

* *Diareja, Tomaž Lavrič: »Zlepa ali zgrda« (Mladina, 1988)*
* *Odzivi časopisov: »Le z delom in odgovornostjo!« (Večer, 19.11.1988, str.2 – celotna slika); »Prištinci znova na cesti« (Večer, 21.11.1988, str.1); »Drugačnost na zatožni klopi« (Gorenjski glas, 16.9.1988, str.13-14)*

Razsežnost gospodarske krize v Jugoslaviji so razkrili do takrat prikriti podatki o veliki zadolženosti države v tujini. Jugoslavija ni bila več sposobna odplačevati zunanjih dolgov, trgovinski primanjkljaj je bil vse večji, rasli sta nezaposlenost in inflacija[[2]](#footnote-2), ki je leta 1986 presegla 100% letno. Po vsej državi, zlasti v južnih republikah so se začele stavke. Slovenski državljani so bili zlasti nezadovoljni z omejevanjem uvoza, omejevanjem prestopanja meje, težavami, ki jih je povzročalo pomanjkanje naftnih derivatov.

* *Odzivi časopisov: »Protest pred skupščino« (Večer, 26.5.1988, str.1); »Najdražje mesto je Beograd« (Večer, 18.11.1988, str. 4); »Iz te moke ne bo kruha« (Večer, 15.8.1988, str.2); »Bencin dražji v Jugoslaviji« (Primorski dnevnik, 2.1.1985, str. 1); »Sinoči že 50.000 ljudi« (Večer, 11.1.1989, str.1); »Za 600 milijard več« (Večer, 10.12.1988, str.2); »NBJ potrebuje 400 milijonov dolarjev« (Večer, 9.5.1989, str.1); »Začarani krog neuspešnosti« (Večer, 11.10.1988, str. 4)*

*Glavna slika: »Višje plače in drugačno vodstvo« (Večer, 10.12.1987, str.1)*

*Podnapis: Gospodarska kriza je najbolj prizadela industrijski proletariat, ki se je začel upirati. Decembra 1987 so se delavci Litostroja odločili za stavko, ki jo je vodil inženir France Tomšič. Litostrojska stavka predstavlja kot pomemben korak v procesu nastajanja demokratične zavesti in ukinjanja enopartijskega sistema, saj je takrat nastala tudi pobuda za ustanovitev socialdemokratske stranke.*

* *Diareja, Tomaž Lavrič »Delavske stavke« (Mladina, 1988)*
* *»Litostrojčani nad vzroke krize« (Večer, 16.12.1989, str.1)*

*Podnapis: Vlada je zaradi pomanjkanja naftnih derivatov za nakup bencina uvedla bone. Poleg tega je stopil v veljavo tudi ukrep »par-nepar«. Ljudje so morali na določene dneve v tednu puščati avtomobile doma. Ukrepi so pomenili velik korak nazaj ter povzročili hude motnje na tržišču in omejili mobilnost ljudi. Zaradi predpisa so trpele tudi različne gospodarske panoge, na primer turizem, promet in storitve.*

* *Bon za bencin in bon za dizelsko gorivo (hrani Park vojaške zgodovine)*
* *Bon JLA za dizelsko gradivo (hrani Peter Požar)*

Tabela inflacija

|  |  |
| --- | --- |
| *Jugoslovanski zunanji dolg* | *Inflacija* |
| *1975 – 6.584 milijonov $* | *1981 – 45%* |
| *1979 – 14.592 milijonov $* | *1985 – 80%* |
|  |  |
| *1983 – 20.501 milijonov $* | *Konec 80. let – hiperinflacija* |

*Vir: Rode Marjan, Koraki v času, 20. stoletje, delovni zvezek, Ljubljana: DZS, 2004, str. 107*

* *Diareja, Tomaž Lavrič »Vrtoglava inflacija« (Mladina, 1988)*
* *Odzivi časopisov: »Inflacija in dar za mašno opravilo, takse in šolnine« (Družina, 16.7.1989, str. 2); »Protiinflacijski program se ruši« (Večer, 9.1.1988, str.1)*

**Za vedoželjnejše**

Zaradi naraščajoče inflacije je v osemdesetih letih denar v Jugoslaviji (dinar) hitro izgubljal vrednost. Leta 1986 je tako Jugoslavija dobila bankovec za 20.000 dinarjev. Takrat je njegova vrednost znašala približno 46$. Leta 1988 pa je padla na le nekaj več kot 7$. Jugoslavija je takrat dobila nov bankovec za 50.000 dinarjev.

* *Slika bankovec za 20.000 dinarjev (hrani Peter Požar)*
* *Diareja, Tomaž Lavrič »Jugoslovanska valuta izgublja vrednost« (Mladina, 1988)*
* *Diareja, Tomaž Lavrič »Inflacija« (Mladina, 1989)*
* *»Potrebovali bi še večji bankovec« (Večer, 15.8.1988, str.2)*

*Glavna slika: Karikatura Franco Juri »Sklad za nerazvite« - Franco Juri, Jama brez dna, 1990*

*Podnapis: Za nekdanjo Jugoslavijo je bila značilna izrazito neenakomerna razvitost. Slovenija in Hrvaška sta skupaj zavzemali le nekaj več kot 30 odstotkov ozemlja države, a sta v državno blagajno prispevali prek 40 odstotkov finančnih sredstev. BDP na prebivalca v Sloveniji je bil več kot enkrat večji od jugoslovanskega povprečja. S tem je bila Slovenija najbolj razvita republika Jugoslavije, z najvišjo stopnjo industrijske razvitosti, učinkovitega gospodarstva, življenjskega standarda. Zaradi razlik med republikami je bil ustanovljen Sklad za nerazvite, ki naj bi skrbel za uravnotežen gospodarski razvoj celotne države. Razvite republike, predvsem Slovenija, so v sklad prispevale nesorazmerno večji delež kot ostale republike, kar je poglabljalo razhajanja med njimi.*

* *Diareja, Tomaž Lavrič »Slovenija se upira plačevanju« (Mladina, 1988)*
* *»Neum grajen z denarjem za nerazvite« (Večer, 31.12.1988, str.4)*

Neodločenost in nesposobnost državnega vrha, da bi poiskal uspešne poti iz krize sta puščali prazen politični prostor, ki so ga začeli zapolnjevati kulturni ustvarjalci in vse bolj opozarjali na probleme države. Raznovrstno opozicijo so sestavljali predvsem mladi, izobraženci in kulturniki. Izhajati so začela dela o do takrat prepovedanih temah- pobojih kolaborantskih enot v prvih povojnih letih, Dachauskih procesih, stalinističnih sodnih procesih v Jugoslaviji, Golem otoku… V Sloveniji so o tabujih in do oblasti kritičnih temah pisale Nova revija, Mladina, Tribuna ter druge mladinske in študentske revije.

* *Karikatura (Večer, 8.10.1988, str. 29)*
* *»Sodba razveljavljena, obtoženi že mrtev« (Družina, 11.12.1988, str.5)*
* *Slika: Naslovnica 57. številke Nove revije*
* *V celoti Slovenski nacionalni program iz Nove revije*

*Podnapis: Februarja 1987 je izšla 57. številka Nove revije s podnaslovom Prispevki za slovenski nacionalni program v katerem so se avtorji zavzemali za demokratične spremembe, večjo samostojnost slovenskega naroda, uporabo slovenskega jezika v vojski, večje pravice za civilno družbo in pod vprašaj postavljali vodilno vlogo zveze komunistov. Zapisi so sprožili burne odzive tako v Sloveniji kot v drugih republikah, nanje pa so postali pozorni tudi tuji mediji.*

*Glavna slika: Naslovna slika Pisateljska ustava* *(»Gradivo za slovensko ustavo«, Časopis za kritiko znanosti, april 1988)*

*Podnapis: Aprila leta 1988 so bile v posebni številki Časopisa za kritiko znanosti pod imenom »Gradivo za slovensko ustavo« objavljene »Teze za Ustavo Republike Slovenije«. Ta ustavni osnutek je znan kot »pisateljska ustava«. Dokument so oblikovali člani Društva slovenskih pisateljev in Slovenskega sociološkega društva. Teze so nastale potem, ko so bile oblikovane spremembe in dopolnitve Ustave SFRJ, katerih ključen predlog je bila popolna centralizacija Jugoslavije. V pisateljski ustavi so se avtorji zavzeli za parlamentarno demokracijo, delitev oblasti in človekove pravice, v njej pa so zapisane tudi temeljne ustavne vrednote, med drugim pravica slovenskega naroda do samoodločbe, načelo pluralizma in večstrankarskega sistema, načelo pravne države in umeščenost Slovenije v Evropo.*

* *Pisateljska ustava v celoti (»Gradivo za slovensko ustavo«, Časopis za kritiko znanosti, april 1988)*

V Sloveniji so se sredi 80. let zelo okrepila civilna gibanja. Študentsko gibanje je v ospredje postavljalo slabe perspektive mlade generacije in privilegije vojske v družbi; ekološko gibanje je odpiralo vprašanja o jedrski varnosti in onesnaževanju okolja; mirovniško gibanje je pripravljalo demonstracije za mir, nasprotovalo nameščanju raket po Evropi in opozarjalo, da ima jugoslovanska vojska vse večje načrte in zahteve. Subkulturna gibanja mladih so s pogostim namigovanjem na umetnost nacistične in fašistične dobe opozarjala na skupne značilnosti totalitarizmov 20. stoletja. Mlade je združevala predvsem vse bolj nezavidljiva socialna stiska, brezperspektivnost in prepričanje starih oblastnikov, da sami najbolje vedo, kaj mladi potrebujejo.

Vse številčnejše javne kritike na račun oblasti so bile izražene predvsem z odprtimi pismi, pobudami in peticijami. Intelektualci so se zavzemali za spremembo kazenskega zakonika, predvsem 133. člena, ki je predvideval kaznovanje za pisano ali govorjeno besedo, s katero naj bi posameznik širil protidržavno propagando in pozival k spremembi oblasti. Predpisi so onemogočali svobodo govora in tiska. Boj za odpravo 133. člena kazenskega zakonika je postal eden od poglavitnih ciljev civilne družbe.

* *Diareja, Tomaž Lavrič »samocenzura« (Mladina, 1988)*
* *Diareja Tomaž Lavrič »Člen 1208« (Mladina, 1988)*
* *Diareja Tomaž Lavrič: »Odprava 133. člena« (Mladina, 1990)*
* *Odziv časopisov: »Člen 133 pred ukinitvijo« (Večer, 30.12.1988, str. 6); »Sporni 133. člen« (Večer, 10.12.1988, str.2)*

*Glavna slika: 18.4.1980, Študentsko naselje, skupina Pankrti, avtor Janez Bogataj, hrani Muzej novejše zgodovine Slovenije*

*Podnapis: Študenti so imeli na voljo vse bolj samostojne medije in možnost oblikovati javno mnenje. V največjem študentskem naselju v Ljubljani je domoval Radio Študent, katerega program se je zelo razlikoval od državnih radijskih programov, saj je spodbujal mladinsko subkulturno dejavnost, glasbo rokenrola in od konca sedemdesetih pankovsko gibanje. Slednje so zaznamovali rezkajoči zvoki, temne barve, številne priponke z izzivalnimi slogani ter v krogu zapisana črka A- simbol za anarhijo. Začetnica punka pri nas je bila skupina Pankrti, ki sta jo vodila Peter Lovšin in Gregor Tomc.*

* *Diareja, Tomaž Lavrič »Laibach« (Mladina, 1989)*

*Slika: Reklama Slovenija, moja dežela (posnetek)*

*Podnapis: V 80-ih letih prejšnjega stoletja je nastala velika oglaševalska akcija s sloganom »Slovenija, moja dežela«. Akcija je bila prvotno zasnovana kot promocija slovenskega turizma, a je sprožila izjemen nepričakovan čustven odziv Slovencev in z ikoničnim lipovim listom postala simbol težnje po samostojni Sloveniji.*

* *Foto: Priponke- Najbolj slovit in osrednji oglas celotne kampanje »Slovenija, moja dežela« je bil televizijski film »Gostje prihajajo« iz leta 1986. Takrat so začeli množično izdelovati razen promocijski material- priponke, majice, dežnike in druge spominke s slogani in lipovim listom. (hrani Peter Požar in Maruša Mele Pavlin)*

Odzivi oblasti na opozicijske zahteve so bili po republikah različni. Kritični val je bil najmočnejši v Srbiji in Sloveniji, a je bila slovenska oblast v nasprotju z drugimi deli Jugoslavije dokaj tolerantna do kritike intelektualcev. Medtem, ko so bili nekateri avtorji postavljeni pred sodišče, se v Sloveniji to ni več dogajalo. Čeprav so bila določena dela še vedno cenzurirana, avtorji niso bili več obsojeni, družbeno politične debate pa so se prenesle v širšo javnost, v polemike in na javne tribune, kjer so sodelovali tako politiki kot kulturni ustvarjalci, študentje in sodelavci različnih revij.

* *Odzivi časopisov: »Amnestija za nasprotnike« (Večer, 31.12.1988, str.4); »Državna in državljanska varnost« (Večer, 18.11.1988, str. 4)*

1. Slobodan Milošević – V 2. polovici 80-ih let prejšnjega stoletja je bil predsednik Centralnega komiteja Zveze komunistov Srbije, med leti 1989 in 1997 predsednik Srbije, 1997-2000 pa predsednik Zvezne republike Jugoslavije. Bil je eden ključnih akterjev v Jugoslovanskih vojnah v 90-ih letih prejšnjega stoletja. Maja 1999 je bil obtožen na Mednarodnem sodišču za vojne zločine na območju nekdanje Jugoslavije. Umrl je v zaporu leta 2006. *Slika: Slobodan Milošević (vir: splet)* [↑](#footnote-ref-1)
2. V tržnem gospodarstvu se cene izdelkov in storitev lahko vedno spremenijo. Nekatere se zvišajo, druge pa znižajo. O inflaciji govorimo takrat, ko pride do splošnega zvišanja cen izdelkov in storitev. Zaradi tega lahko za enako vsoto denarja kupimo manj oziroma - denar izgublja svojo vrednost. [↑](#footnote-ref-2)