1. **DEL: SPOPADI**

**Boj za mejne prehode *(naslovna slika: Proti Šentilju 27.6.1991, avtor Igor Napast, hrani Večer)***

Zgodaj zjutraj 27. junija 1991 sta proti Sloveniji krenili dve oklepno-mehanizirani enoti, ki sta pripadali 10. zagrebškemu in 32. varaždinskemu korpusu. Težišče napada enot JLA z območja Republike Hrvaške je potekalo v smeri Zagreb – Ljubljana s ciljem zavzetja letališča Brnik, zahodno proti Primorski in slovensko-italijanski meji ter vzhodno proti Štajerski in slovensko – avstrijski meji. Hkrati s premiki iz Hrvaške so se začeli tudi premiki enot JLA iz večjih vojašnic na Slovenskem. Iz vrhniške vojašnice sta krenili dve koloni tankov proti letališču Brnik, iz Maribora pa oklepna kolona proti mejnim prehodom z Avstrijo.

* *»Kako se počutite« (Večer, 28.6.1991, str. 7); »Ljudje v kleteh in zakloniščih« (Večer, 28.6.1991, str. 24); »Brezobziren napad na Slovenijo« (Večer, 28.6.1991, str.1)*
* *Slike: Premik tankov Brezovica 27.6.1991 (avtor Marjan Garbajs, hrani Park vojaške zgodovine Pivka); Premik tankov Brezovica 27.6.1991, 1 (avtor Marjan Garbajs, hrani Park vojaške zgodovine Pivka); Tanki na ulicah 27.6.1991 (avtor Igor Napast, hrani Večer)*
* *Dokumenti: »Dnevno poročilo 27.6.1991* *(Vojna za Slovenijo, Ljubljana: Nova obzorja, 2014, str. 184 in 185)*

Ukrepom JLA so sledili koordinirani ukrepi zveznih organov za notranje zadeve – v neposredno bližino mejnih prehodov so bili s helikopterji prepeljani pripadniki zvezne milice z nalogo vzpostavljanja mejnega nadzora in zaprtja meja.

* *Karikatura Dan potem (avtor Franco Juri)*
* *Slika: Mejni prehod Jezersko (avtor Marjan Garbajs, hrani Park vojaške zgodovine Pivka)*

Kljub temu, da je slovensko vodstvo pri oblasteh federacije skušalo doseči zaustavitev operacije, do prekinitve napada ni prišlo. Predsedstvo Republike Slovenije je zato 27. junija sprejelo sklep o uporabi vseh sredstev za zavarovanje državne samostojnosti in slovenskim obrambnim silam izdalo ukaz o uporabi orožja za dosego tega cilja.

Prvi neposredni spopad med pripadniki JLA in TO se je zgodil v kraju Poganci na Dolenjskem, sledili pa so boji pri Trzinu, Šentilju, Ormožu in Medvedjeku.

* *»Kriva zveza in Marković« (Večer, 28.6.1991, str. 3)*
* *Slika Tank in avto 27.6.1991 (avtor Boris Grinec, hrani Večer)*
* *Dokument: »Vsem operativnim podskupinam« (Vojna za Slovenijo, Ljubljana: Nova obzorja, 2014, str. 183)*
* *Dokument: Povelje 27.6.1991 Anderlič (osebni arhiv Helena Race)*
* *Dokument: Ukaz o prekinitvi oskrbe (osebni arhiv Helena Race)*

**Poganci (Naslovčki bojišč kot pri političnih strankah v 2. delu, tudi tekst pisan v 2. nivoju)**

V zgodnjih jutranjih urah 27. junija 1991 se je skozi Metliko v smeri proti Novemu mestu peljala kolona vojaških vozil, ki je pripadala enoti protizračne obrambe iz Karlovca s približno 120 do 150 vojaki JLA. Oklepni del kolone se je premikal hitreje kot tovorni in med njima je nastala velika razdalja. Na mostu čez Kolpo pri Metliki, natančneje pri Pogancih, pred vstopom v Novo mesto so slovenske sile postavile barikado in uspele zaustavile tovorni del kolone. Oklepni del je namreč še pred postavitvijo barikade peljal mimo, nato pa se je vrnil do zaustavljenega transportnega dela in tam še sam padel v zasedo.

Enote TO so bile na območju barikade zaradi majhnega števila, majhne ognjene moči in bližine jugoslovanskega vojaškega objekta v podrejenem položaju. Po zaustavitvi celotne kolone so se med vpletenimi začela pogajanja, ki jih je jugoslovanski poveljnik podkrepil z grožnjami o streljanju in izstrelil strel iz pištole v zrak. Sledila je kratkotrajna izmenjava strelov, med katero je bil v roko ranjen častnik JLA. Na pobudo teritorialcev so se začela ponovna pogajanja, vojaška kolona pa je bila nato z barikad preusmerjena na cesto M-1 proti Ljubljani, saj so jo poskušali ustaviti na bolj ugodnem terenu. Na Pogancih je bilo namreč proti jutru vse več civilnega prometa. Dopoldne je tako celotna kolona krenila iz Pogancev, pri čemer je milica ves čas nadzorovala njen premik, blokirala izvoze in preusmerjala promet.

* *Spominski bojni znak Poganci (spletni vir: Vojaški muzej Slovenske vojske)*

**Medvedjek**

Zaradi težkega vojaškega položaja na barikadi pri Pogancih so poveljujoči na strani slovenskih sil za zaustavitev sovražne kolone načrtovali tudi zaporo na Medvedjeku, pri vasi Veliki Gaber, med Trebnjem in Ivančno Gorico. Postavili so jo na tripasovno cesto z dvema nadvozoma na vrhu klanca. To je bila zadnja barikada na ozemlju Dolenjske pokrajine TO pred območjem Ljubljane. Glavni del postavljanja barikade s tovornimi vozili so vodili miličniki, delavci Cestnega podjetja pa so minirali nadvoz z eksplozivom. Večina civilistov je bila evakuirana, na Medvedjeku je ostalo le nekaj voznikov tovornjakov, ki se niso hoteli odmakniti od svojih vozil. Poleg pripadnikov TO, katerih število je ocenjeno na 504 može, so na območju delovali miličniki in kriminalisti, ki so varovali določene točke in postavljen eksploziv, usmerjali promet, dokumentirali dogajanje ter vzpostavljali zveze in prenašali informacije.

Kolona JLA je prišla do barikade prišla 27. junija popoldne, območje pa so ves čas preletavala tudi letala Jugoslovanskega vojnega letalstva (JVL). Zaustavljeno kolono so po neuspešnih pogajanjih, ki so se vrstila ves dan, naslednje dopoldne, 28. junija, napadle slovenske obrambne sile in vnel se je spopad. Območje Medvedjeka so trikrat napadla tudi letala JVL, pri čemer je bilo ubitih sedem civilistov. Kljub temu pa barikada ni bila prebita in kolona JLA je ostala na Medvedjeku do 1. julija, ko se je začela umikati nazaj proti Zagrebu.

* *Zbirka slik: Oklepna kolona Medvedjek 30.6.91 (avtor Marjan Garbajs, hrani Park vojaške zgodovine); Barikada Medvedjek 30.6.91 (avtor Marjan Garbajs, hrani Park vojaške zgodovine); Tovornjaki Medvedjek 30.6.91 (avtor Marjan Garbajs, hrani Park vojaške zgodovine); Poškodovan tovornjak 30.6.91 (avtor Marjan Garbajs, hrani Park vojaške zgodovine); Poškodovana hiša Medvedjek 30.6.91 (avtor Marjan Garbajs, hrani Park vojaške zgodovine); Poškodovana vozila Medvedjek 30.6.91 (avtor Marjan Garbajs, hrani Park vojaške zgodovine); Uničen kozolec Medvedjek 30.6.91 (avtor Marjan Garbajs, hrani Park vojaške zgodovine); Uničena hiša Medvedjek 30.6.91 (avtor Marjan Garbajs, hrani Park vojaške zgodovine)*
* *Spominski bojni znak Medvedjek (spletni vir: Vojaški muzej Slovenske vojske)*
* *Dokument: Poročilo Dolenjska pokrajina (Vojna za Slovenijo, Ljubljana: Nova obzorja, 2014, str. 215)*
* *Letalo Mi-8, ki ga je JLA uporabljala med vojno za Slovenijo. Letalo je na ogled v Parku vojaške zgodovine Pivka (avtor Boštjan Kurent, hrani Park vojaške zgodovine Pivka)*

**Trzin**

V zgodnjih jutranjih urah, 27. junija 1991, se je ena od dveh kolon JLA iz Vrhniške vojašnice, ki sta imeli nalogo blokade letališča Brnik, pripeljala pred barikado, sestavljeno iz avtomobilov in tovornjakov, pri mostu čez potok Pšata, v Trzinu. Kljub temu, da so tanki brez težav prebili blokado, je zaradi poškodbe enega od vozil pri zavijanju s cestišča celotni zadnji del kolone obstal pri zapori. Dogajanje ob barikadi so ves čas spremljali miličniki in vojaki TO, ki so obkolili nasprotnika in ga dodatno blokirali.

Takoj po obkolitvi vozil JLA so se začela pogajanja, v katerih je TO zahtevala predajo oziroma odhod vojakov brez orožja in opreme. Hkrati sta obe strani načrtovali tudi okrepitve svojih enot- JLA helikopterski desant za deblokiranje bojnih vozil, TO pa vključitev enote specialne enote milice (SEM), ki je bila oborožena s pehotnim in protioklepnim orožjem. Po neuspešnih pogajanjih se je vnel spopad v katerem so se vojaki JLA skušali rešiti iz obroča. Med močnim ognjem so se pripadniki TO začeli umikati proti staremu delu Trzina, medtem pa je bil smrtno zadet pripadnik voda Edvard Peperko.[[1]](#footnote-1) Proti večeru in naslednje jutro so se vojaki JLA začeli predajati in spopad se je končal.

* *Zbirka slik: Trzin-Vugrinec, 28.6.91 (hrani Večer); Goreči tank pri Trzinu (avtor Borut Krajnc, hrani Večer)*
* *Spominski bojni znak Trzin (spletni vir: Vojaški muzej Slovenske vojske)*
* *Slika: Tank M-84 (hrani Park vojaške zgodovine Pivka)*

*Podnapis: Tank M-84[[2]](#footnote-2) med tradicionalnim Tankovskim vikendom v Parku vojaške zgodovine. Tanki tega tipa so v vojni za Slovenijo krenili iz vrhniške vojašnice in prebili blokado pri Trzinu. (avtor Simon Avsec, hrani Park vojaške zgodovine Pivka)*

**Šentilj**

Jugoslovanska ljudska armada je 26. junija zjutraj v Mariborskih vojašnicah začela s pripravami za premike proti meji s ciljem v Šentilju, tako da so tja že popoldne prispele dodatne skupine vojakov. Teritorialna obramba je proti tem premikom postavila glavne ovire na poti Pesnica – Šentilj in Maribor – Ruše, zavarovala pa je tudi mariborsko letališče in carino.

Naslednji dan, 27. junija je jugoslovanska kolona desetih tankov s poveljniškim vozilom prebila blokado v mestu in po avtocesti poskušala priti do Šentilja. Na mostu čez Pesnico je bila zaustavljena na barikadi in je tu obtičala ves dan. V tem času je JLA iz obmejnih stražnic Ceršak in Šentilj obkolila mejni prehod, ki so ga varovale slovenske obrambne sile. Do stražnice Ceršak so bili pripeljani tudi zvezni miličniki, ki bi po zavzetju prehoda prevzeli nadzor meje.

Zaustavljena kolona pri Pesnici se je naslednji dan zjutraj uspela prebiti blokado in se je usmerila proti Štrihovcu. Pri premiku je večkrat naletela na barikade, napadale so jo enote TO., kak kilometer pred ciljem pa jo je dokončno zaustavila kolona tovornjakov, ki so jo prav v ta namen spustili čez mejni prehod Šentilj. Tam so potekali spopadi med JLA, ki je prehod obkolila s pehoto ter enotami TO in milice. Območje so čez dan večkrat napadla tudi letala JLA, pri čemer so bili ubiti tudi štirje civilisti, vozniki tovornjakov uporabljenih v barikadi.

29. junija na mejnem prehodu, kljub grožnjam JLA ni bilo spopadov, so pa potekala pogajanja o vdaji. Popoldne so se tako predale jugoslovanske enote pri Štrihovcu, slovenske sile pa so iz zajetih tankov ustanovile Tankovsko četo 7. pokrajinskega štaba TO. To so 30. junija prepeljali na bojne položaje pred hribom Bolt, kjer je bila vkopana glavnina enot JLA in 2. julija z njo izvedli uspešno bojno akcijo za Šentilj. Po spopadu so se vojaki JLA v neredu umaknili in se naslednji dan predali milici.

* *Mejni prehod Šentilj, 26.6.1991 (avtor Janko Rath, hrani Večer); Zaseženi tanki Šentilj 6.7.91 (avtor Marjan Garbajs, hrani Park vojaške zgodovine Pivka); Zasežen tank TO Šentilj 6.7.91 (avtor Marjan Garbajs, hrani Park vojaške zgodovine Pivka); Poškodovana stavba Šentilj 6.7.91 (avtor Marjan Garbajs, hrani Park vojaške zgodovine Pivka); Šentilj 6.7.91 (avtor Marjan Garbajs, hrani Park vojaške zgodovine Pivka); Uničena notranjost Šentilj 6.7.91 (avtor Marjan Garbajs, hrani Park vojaške zgodovine Pivka)*
* *Spominski bojni znak Šentilj (spletni vir: Vojaški muzej Slovenske vojske)*
* *»Desantni helikopterji in rafali« (Večer, 28.6.1991, str. 2)*

**Dravograd**

Iz Maribora je 27. junija 1991 dopoldne, na Koroško krenila oklepno-motorizirana kolona JLA s 136 vojaki ter ciljem zasesti mejna prehoda Vič in Holmec. Slovenske obrambne sile so s pomočjo civilistov eno od zapor postavile tik pred Dravogradom, kamor se je kolona JLA prebila zgodaj zjutraj, 28. junija. Naloga enote TO je bila, da zaustavi kolono pred barikado in s pogajanji doseže njeno vdajo oziroma vrnitev v Maribor.

Takoj po zasedbi položajev se je začelo medsebojno obstreljevanje, med katerim je življenje izgubil teritorialec Vincenc Repnik, ki ga je smrtno zadel ostrostrelec iz vojašnice v Bukovju. Teritorialna obramba je v odgovor izvedla uspešen napad na vojašnico in prisilila jugoslovanske vojake k umiku vanjo. Naslednji dan so se nadaljevala pogajanja med vpletenimi, TO pa je svoje enote okrepila s svežimi močmi. Med tem je JLA izvedla tudi (sicer neuspešen) letalski napad na Dravograd.

Razmere so se umirile 29. junija zvečer, s 1. julijem pa so se spet začela pogajanja, a so jih prekinili ponovni spopadi. Končni dogovor je bil dosežen šele 3. julija in z njim umik kolone JLA na Hrvaško.

* *Slike: Beograd 600km (avtor Marjan Garbajs, hrani Park vojaške zgodovine Pivka); DRAVOGRAD 4.7.91, 1 (avtor Marjan Garbajs, hrani Park vojaške zgodovine Pivka); DRAVOGRAD 4.7.91, 2 (avtor Marjan Garbajs, hrani Park vojaške zgodovine Pivka); DRAVOGRAD 4.7.91, 3 (avtor Marjan Garbajs, hrani Park vojaške zgodovine Pivka); DRAVOGRAD 4.7.91, 4 (avtor Marjan Garbajs, hrani Park vojaške zgodovine Pivka); DRAVOGRAD 4.7.91, 5 (avtor Marjan Garbajs, hrani Park vojaške zgodovine Pivka); DRAVOGRAD 4.7.91, 6 (avtor Marjan Garbajs, hrani Park vojaške zgodovine Pivka); DRAVOGRAD 4.7.91, 7 (avtor Marjan Garbajs, hrani Park vojaške zgodovine Pivka);*

**Mejni prehod Karavanke**

Cestni predor Karavanke je bil zgrajen tik pred osamosvojitvijo Slovenije. Pred vhodom vanj je tako imenovani plato oziroma kompleks mednarodnega mejnega prehoda Karavanke. Gorenjske mejne prehode so morale zasesti enote JLA iz Kranja, zato je 27. junija 1991 kolona tankov krenila proti Jesenicam in Ljubelju. Okrog 13. ure je prispela pred vhod v cestni predor Karavanke. Enota TO pa se je nahajala na položaju nad vhodom v predor. V noči na 28. junij so prišli na mejni prehod zvezni miličniki in ga prevzeli. Po zavzetju mejnega prehoda Karavanke (odprt le mesec dni prej) s strani JLA in zvezne milice ter po začasnemu premirju, se je 30. junija opoldne začel odločilni spopad. Ostrostrelec TO je streljal v radijsko postajo vezist JLA, ki je skušal dobiti zvezo z nadrejenim poveljstvom. V odgovor so pripadniki JLA prižgali motorje obeh tankov na platoju, pri čemer je imel en tank cev obrnjeno proti Hrušici, drugi proti Mežaklji. JLA se ni odzvala na opozorila TO, da s prižganimi tanki krši dogovor o premirju, zato so pripadniki TO začeli streljati in s protioklepnim orožjem Zolja zadeli enega od vozil, ki se je takoj vnelo, zaradi eksplozije rezervoarja pa so zagoreli še drugo vozilo in obe prikolici. Sledilo je streljanje na obeh straneh. Med obstreljevanjem sta bila lažje ranjena dva pripadnika JLA. Zvečer so se na občini v Jesenicah začela pogajanja o umiku pripadnikov JLA in zveznih miličnikov z območja brez orožja. Po bitki na platoju Karavanke so pripadniki TO dobili več kosov protioklepnega orožja Osa, ki so ga razmestili na določene položaje okoli platoja in s tem pridobili pomembno psihološko prednost. Pripadniki JLA so se zavedeli, da so s tem orožjem teritorialci dobili veliko ognjeno moč, zato so podpisali dogovor o umiku enot.

* *Tank PT-76, ki ga je JLA v vojni za Slovenijo uporabila v spopadu za mejni prehod Karavanke. Tank je na ogled v parku vojaške zgodovine Pivka*
* *Spominski bojni znak Karavanški predor* *(spletni vir: Vojaški muzej Slovenske vojske)*
* *Odmevi v časopisju: »Slovenija se ni pokorila« (Primorske novice, 2.7.1991, str. 1); »Škofije zaprle past« (Primorske novice, 2.7.1991, str. 6); »Ujetniki starešine« (Primorske novice, 30.6.1991, str. 4)*
* *Slika: Napad Pesnica 27.6.1991 (hrani Večer)*

1. Edvard Peperko (1966-1991), slovenski vojak. Bil je ena prvih žrtev v vojni za Slovenijo. Ministrstvo za obrambo Republike Slovenije je leta 2012 po njem poimenoval vojašnico v Ljubljani. (Slika Edvard Peperko, spletni vir: Demokracija) [↑](#footnote-ref-1)
2. Glavni bojni tank M-84

   Posadka: 3 člani

   Debelina oklepa: do 520 mm

   Masa: 41,5 t

   Oborožitev: top 125 mm 2A46M, mitraljez PKT 7,62 mm, mitraljez NSVT 12,7 mm

   Motor: 12-valjni, dizelski – večgorivni, V-46-TK, 735 kW

   Največja hitrost: 60 km/h

   Doseg: 460 km (700 km z dodatnimi rezervoarji)

   Država proizvajalka: Jugoslavija [↑](#footnote-ref-2)